- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. din 19.02.2019

Ca urmare a solicitării de emitere a acordului de mediu adresate de **BEBROD DEKOR STUDIO S.R.L.**, cu sediul în comuna Suseni, sat Suseni, nr. 130, judeţul Harghita, înregistrată la Agenţia pentru Protecţia Mediului Harghita cu nr. 6938 din 18.09.2018 și completată la nr. 7690/17.10.2018, 7984/30.10.2018, 8181/07.11.2018, 115/09.01.2019 și 652/28.01.2019 în baza:

* Legii nr. 292 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 29.01.2019, că proiectul „**Construire șopron pentru incinerator**” propus a fi amplasat în jud. Harghita, comuna Zetea, sat Izvoare, F.N. - nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuării evaluării impactului asupra mediului sunt următoarele:

a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 11 lit. b) Instalații pentru eliminarea deșeurilor, altele decât cele prevăzute în anexa nr. 1;

b) Justificarea potrivit criteriilor prevăzute în anexa nr. 3;

**1. Caracteristicile proiectelor**

a) dimensiunea şi concepţia întregului proiect:

Proiectul constă în montarea unui incinerator de capacitate mică (50 kg/h) și amenajarea unei zone acoperite pentru acest echipament, adică construirea unui șopron cu regim de înălțime parter cu suprafața construită de 20,44mp pe terenul situat în intravilanul satului Izvoare.

Terenul studiat are o suprafață de 16.032,00 mp.

Incineratorul va fi folosit exclusiv pentru incinerarea deșeurilor de origine animală (deșeuri nepericuloase), în primul rând pielea și oasele vânatului din parcul de animale propriu și cele cumpărate de la vânători – cerb carpatin, lopătar, mistreț, căprioară, muflon. În incinerator nu vor fi arse măruntaiele (organele, intestinele, conținut stomacal etc.) animalelor.

Incineratorul va funcționa doar în sezonul de vânătoare, în perioada noiembrie – martie. Acesta va fi pus în funcțiune doar când se adună destul deșeu pentru umplerea totală.

Incineratorul este dotat cu o cameră de postcombustie (secundară) care are rolul de a neutraliza gazele de ardere rezultate ȋn urma incinerării deşeurilor din camera de ardere, prin retenţia acestor gaze timp de minim 2 secunde la o temperatură de peste 850 °C.

Descriere generală componente şi materiale: Incineratorul are două camere: o cameră principală de ardere dotată cu un arzător şi o cameră secundară (postcombustie) dotată cu un arzător. Arderea este complet automatizată, fiind comandată prin intermediul unui panou de comandă electronic.

Camera de ardere (principală) şi camera postcombustie (secundară) au carcase metalice confecționate din tablă de oțel de 5mm cu diverse ȋntărituri pentru consolidare. Camera principală şi partea inferioară a camerei secundare sunt căptuşite cu un beton refractar dens, rezistent până la 1.500°C, iar partea superioară a camerei secundare cu module de izolaţie ceramică, rezistentă până la 1.250°C.

Camera principală este prevăzută cu uşă pentru eliminarea cenuşei. Coșul de evacuare a gazelor de ardere este confecţionat din oțel refractar. Arzătoarele folosite pentru ambele camere de ardere utilizează combustibili lichizi sau gazoși, cu emisii reduse de NOx.

b) cumularea cu alte proiecte existente şi/sau aprobate: nu este cazul;

c) utilizarea resurselor naturale, în special a solului, a terenurilor, a apei şi a biodiversităţii: se va ocupa o suprafață de teren de 20,44mp.

d) cantitatea şi tipurile de deşeuri generate/gestionate:

Deşeurile municipale amestecate vor fi transportate de către operatorul economic autorizat în zonă.

Deşeurile rezultate din construcţii montaj vor fi transportate de către operatori economici autorizaţi în acest sens.

În perioada de funcționare deșeurile generate vor fi:

* 20 03 01 deşeuri municipale amestecate
* 19 01 12 deșeu cenușă de ardere și zguri

Deșeurile municipale amestecate rezultate din activitate se vor colecta în containere speciale și se vor transporta la un depozit de deşeuri nepericulos conform de către firma Goscom Zetea SRL. Zetea;

Cenușa va fi depozitată în recipiente acoperite, identificate in mod corespunzător, amplasate pe platformă betonată și predate **societăților colectoare autorizate.**

e) poluarea şi alte efecte negative:

**În perioada de realizare a construcţiei**, emisiile vor consta în gazele de eșapament de la utilaje/autovehicule folosite pentru transportul diverselor materiale, dar și pulberi ca urmare a lucrărilor de construire propriu zise, precum și în pulberi/praful antrenat.

**În timpul funcționării:** se consideră că nu se vor produce surse de poluare a aerului care să creeze disconfort populației din zonă , ca urmare a modului de funcționare a incineratorului Inciner Pro i200 și tehnologiei adoptate. Se vor rezulta: pulberi în suspensie, oxidul de carbon, oxizi de azot, oxizi de sulf,

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul

g) riscurile pentru sănătatea umană: Amplasamentul studiat se află în intravilanul localității Izvoare, la o distanță de 200-250m de casele de locuit., eventualele de disconfort vor fi evitate prin respectarea condițiilor studiului de impact asupra sănătății.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

a) utilizarea actuală şi aprobată a terenurilor: terenul studiat este situat in intravilanul localității Izvoare, folosința actuală : arabil în intravilan în conformitate cu Certificatul de Urbanism nr. 99 din 12.07.2018 emis de Primăria Comunei Zetea;

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor: nu este cazul;

2. zone costiere şi mediul marin: nu este cazul;

3. zonele montane şi forestiere: adiacent amplasamentului există o pădure cu o lățime de 200m;

4. arii naturale protejate de interes naţional, comunitar, internaţional: nu este cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului se află la o distanță de cca. 1,86 km de limita sitului de importanță comunitară ROSPA 0034 „Depresiunea și Munții Ciucului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - o parte a intravilanul comunei Zetea, sat Izvoare, FN.

b) natura impactului: 2 efecte cu impact negativ pe termen lung, evaluate ca speculative și 6 efecte cu impact pozitiv pe termen lung dintre care 3 evaluate ca certe și 3 ca speculative, conform Studiului de impact asupra sănătății executat de Centrul Regional de Sănătate Publică Iași, Secția Sănătatea în Relație cu Mediul Compartiment Igiena Mediului;

c) natura transfrontalieră a impactului: nu este cazul;

d) intensitatea şi complexitatea impactului: impact redus;

e) probabilitatea impactului: redusă;

f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: prin funcționarea incineratorului conform cărții tehnice a instalației.

**II. Motivele care au stat la baza luării deciziei etapei de încadrare în procedura**

**de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a

siturilor Natura 2000;

**Condițiile de realizare a proiectului:**

a) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

e). Respectarea condițiilor și recomandărilor prevăzute în studiul de impact asupra sănătății populației din zonă;

f.) Respectarea Ordinului MAPPM nr. .462/1993 condiţii tehnice privind protecţia atmosferei;

g.) Se va realiza impermeabilizarea solului sub rezervorul de combustibil de motorină de 1000l.

h.) Nu este permisă perceperea de mirosuri neplăcute de către populație în timpul funcționării incineratorului.

i.) În incinerator se vor elimina numai deșeurile proprii cu codul 02 01 02 –deșeuri de țesuturi animale;

j.). După realizarea investiţiei veţi avea obligaţia de a solicita şi de a obţine autorizaţie de mediu conform prevederilor Ordinului M.M.D.D. nr. 1798/2007.

k.) La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit geogr. Mihály István